  Туспуктэм: Григорий Фомин Майя Бывальцева Удмуртиын инкуазез утён удысын азинсконъёс понна элькунлэсь кун премизэ сётъяны кутскозы. Сыӵе кичӧлтонэн улосвыллэн тӧроезлы экологи ӵектосъёсъя ужась азьветлӥсьёс вазиськизы вал. Со сярысь Удмуртиысь тӧролэн но кивалтэтлэн пресс-службазы ивортӥз. « Удмуртиын экологи мынэт али уката зол азинске. Табере инкуазез утёнъя ӵектосъёслэн элькунысь тужгес вылӥ ёзын данъет басьтыны луонлыксы кылдӥз. Со "вож" ужрадъёсы тросгес калыкез кыскон, озьы ик инкуазез утись технологиосты ужазы пыӵатӥсь предприятиослы юрттон понна умой мылкыд сётоз » Денис Удалов, Удмуртиысь инкуазь узырлыкъёсъя но инкуазез утёнъя министр Экология кун премилэн дунъясь группаяз элькунысь тодосчиос-экологъёс, инкуазь узырлыкъёсъя но инкуазез утёнъя министерствоысь кивалтӥсьёс пыризы. Азьвыл Удмуртилэсь кун премизэ тодос но технологиос, искусство, литература но дышетон, физкультура но спорт удысъёсын азинсконъёс понна сётъяллязы. Тодэ вайытом, 2023-тӥ арын Удмуртилэсь кун премизэ 33 адями басьтӥз. Тегъёс: данъетъёс Экология инкуазезутён Удмуртия  